cyanic-selkie/wikianc huggingface dataset:
Zuccotti park
Park loodi 1968. aastal. Et maa-ala asub pilvelõhkuja One Liberty Plaza kõrval, sai selle nimeks Liberty Plaza park. Väljaku loodenurgast üle tee asub pilvelõhkuja Four World Trade Center.
Park asus Maailma Kaubanduskeskusest ühe kvartali kaugusel ja sai 11. septembri terrorirünnakus tõsiseid kahjustusi. Hiljem on seal peetud üritusi rünnakus hukkunute mälestamiseks. Pärast renoveerimist 2006. aastal nimetas omanik pargi Brookfield Office Properties ümber firma juhatuse eesistuja John Zuccotti järgi.
Pitka mägi
Pitka mägi (inglise keeles Pitka Mountain) on mägi Kanadas Briti Columbia provintsis.
Zuccotti park
Pargis on kaks skulptuuri: Mark di Suvero loodud 21 meetri kõrgune "Joie de Vivre" koosneb kahest erepunasest talast ja John Seward Johnson II "Double Check" kujutab pingil istuvat ärimeest.
Pitka mägi
Mäe geograafilised koordinaadid on. Mäe kõrgus on 1229 m.
Zuccotti park
2011. aasta sügisel hõivasid pargi liikumise Occupy Wall Street meeleavaldajad. Nad püstitasid sinna telklaagri ja kasutasid parki baasina, kust sai Manhattani finantspiirkonnas erinevaid protestiaktsioone korraldada.
Pitka mägi
Mägi sai nime sealkandis elanud Eesti kontradmirali Johan Pitka järgi.
Zuccotti park
Occupy Wall Street meeleavaldus
17. septembril 2011 algas Zuccotti pargis OWS-liikumise protestimeeleavaldus. Mõned meeleavaldajad kandsid plakateid, millele oli kirjutatud "Liberty Park" (Vabaduse park), viidates nii pargi varasemale nimele. Protesti korraldajad olid algselt kavatsenud hõivata lähedal asuva One Chase Manhattan Plaza, kuid see oli politsei poolt blokeeritud. pisi|Occupy Wall Streeti meeleavaldajad 17.09.2011
Kuna Zuccotti park ei ole avalikus omanduses, ei kehti seal avalikus pargis tavapäraselt kehtiv öine liikumiskeeld. New Yorgi politseiülem Raymond Kelly teatas 28. septembril 2011, et NYPD ei saa protestijate Zuccotti pargis olemist takistada kuna tegu on avaliku väljakuga, mis peab 24 tundi külastajaile avatud olema. Kelly ütles, et "pargi ehitamisel lepiti kokku, et see on avatud 24 tundi päevas" ja "omanike poolt on olemas pargi kasutuskord [kus on kirjas, mida pargis tohib teha]. Omanikud peavad tulema ja inimestele ütlema, et teatud asju ei tohi teha". Firma Brookfield Office Properties pressiesindaja väljendas ettevõtte muret: "Zuccotti park on mõeldud avalikkusele kasutamiseks ja passiivselt puhkamiseks. Me oleme ülimalt mures selle olukorra pärast, mille on tekitanud pargi praegused hõivajad ning teeme olukorra lahendamise nimel New Yorgi linnaga aktiivselt koostööd, et parki kasutataks taas ettenähtud eesmärgil".
6. oktoobril teatati, et pargi omanik Brookfield Office Properties oli välja tulnud avaldusega, milles anti teada, et "Sanitaartingimused on kasvav probleem ... Tavaliselt koristatakse ja kontrollitakse parki igal argipäeva õhtul, [kuid] kuna protestijad keelduvad koostööst, ... ei ole parki alates reedest, 16. septembrist koristatud ja seetõttu on sealsed sanitaartingimused lubamatud". Et parki kaitsta ja koristada, pakkusid protestijad end vabatahtlikult väljakult tolmu pühkima ning panid üles sildid, milles kutsuti üksteist üles peenraid mitte kahjustama.
Balti Trükitööliste Ühing
Balti Trükitööliste Ühing (saksa keeles Baltischer Buchdrucker-Verein) oli arvatavasti 1906 Riias asutatud trükitöölisi ühendav organisatsioon (ühing). .
Tallinna osakond
Ühingul oli Tallinna osakond (saksa keeles Revaler Abteilung des Baltischen Buchdrucker-Vereins), mis tegutses 1906. aastast.
Tallinna osakonnal oli oma raamatukogu, samuti korraldasid selle liikmed muusika- ja tantsuõhtuid ning näitemänge.
Tallinna osakonna järeltulija oli Tallinna Trükitööliste Ühisus (asutati 1919).
Pivonija vald
Pivonija vald (leedu keeles Pivonijos seniūnija) on 2. järgu haldusüksus (vald) Leedus Ukmergė rajooni territooriumil.
Valla pindala on 165 km². 2011. aasta seisuga elas seal 1454 inimest. Valla keskus on Ukmergė linn, mis aga valla koosseisu ei kuulu. Vallamaja asub aadressil Vytauto g. 39, vallavanem on Alvydas Gratkauskas.
Vallale nime andnud Pivonija küla kohale rajati XX sajandi lõpus Ukmergė linna Pivonija mikrorajoon.
pisi|Vallamaja pisi|Bartkūnai linnamägi pisi|Krikštėnai kirik pisi|Bartkūnai oos pisi|Krikštėnai mõisa häärber pisi|Mikailiškiai mõisa häärber
Lisaks küladele on vallas ka mõned huutorid
Collemataceae
Collemataceae on kottseente sugukond.
Alan Young
pisi|Alan Young (1944) Alan Young (sünninimi Angus Young; 19. november 1919 North Shields, Northumberland, Inglismaa – 19. mai 2016 Los Angeles, California, USA) oli Briti päritolu Kanada dublaažinäitleja, koomik ning raadio- ja telesaatejuht.
Ta oli tuntud Wilbur Posti rolliga telekomöödiasarjast "Mister Ed". Ta luges Walt Disney Television Animationi animasarja "Onu Roberti seiklused" ("DuckTales") tegelase Onu Roberti dublaažiteksti.
1940. ja 1950. aastatel juhtis ta raadios ja televisioonis endanimelist meelelahutussaadet "The Alan Young Show".
Ta mängis ka mitmes mängufilmis, sealhulgas filmis "Ajamasin" ("The Time Machine"; 1960).
1950. aastal pälvis ta Emmy auhinna.
Marija palee
Marija palee (ukraina keeles Маріїнський палац) on Ukraina presidendi ametlik esindushoone. Nn Elisabeti barokkstiilis palee asub Ukrainas Kiievis Dnepri jõe paremal kaldal ja külgneb Ukraina parlamendi Ülemraada uusklassitsistliku hoonega.
Ajalugu
Palee ehitati Vene keisrinna Jelizaveta Petrovna käsul 1744. aastal; selle arhitekt oli Bartolomeo Rastrelli, tolle aja silmapaistvaim arhitekt Venemaa Keisririigis. Üks Rastrelli õpilastest, Ivan Mitšurin viis 1752. aastal koos rühma teiste arhitektidega palee ehituse lõpule. Keisrinna Elisabet ei elanud aga palee valmimiseni. Esimene tähtis keiserliku perekonna liige, kes lossis viibis, oli keisrinna Jelizaveta õetütar keisrinna Katariina II, kes külastas Kiievit 1787. aastal. 18. sajandi lõpus ja 19. sajandi alguses oli palee peamiseks kuberneride elukohaks.
19. sajandi alguses põles palee mitmes tulekahjus maha ning oli peaaegu pool sajandit täiesti lagunenud ja maha jäetud. 1870. aastal lasi keiser Aleksander II lossi arhitekt Konstantin Majevskil rekonstrueerida, kasutades selleks vanu jooniseid ja akvarelle. Seejärel nimetati see ümber valitseva keisrinna Maria Aleksandrovna järgi. Tema soovil rajati lossi lõunaküljele suur park. Paleed kasutati kuni 1917. aastani keiserliku perekonna liikmete elukohana.
Venemaa kodusõja aastatel 1917–1920 kasutati paleed Kiievi revkomi peakorterina, eriti Kiievi bolševike ülestõusu ajal. 1920. aastatel kuulus hoone põllumajanduskoolile, misjärel sai sellest peagi muuseum. Marija palee sai Teise maailmasõja ajal kõvasti kannatada ja taastati 1940. aastate lõpus. Veel üks suurem restaureerimine viidi lõpule 1980. aastate alguses.
Popkultuuris
2022. aasta India telugukeelse filmi "RRR" laulu "Naatu Naatu" muusikavideo filmiti Marija palees 2021. aasta augustis. Laul võitis 2022. aasta Kuldgloobuse auhinna parima originaallaulu eest ja 95. Oscari parima originaallaulu eest.
Olev Annus
Olev Annus (sündinud 26. aprillil 1951 Kohtla-Järvel) on endine Eesti ja Soome kulturist (atleetvõimleja), maailmameister.
Elulugu
1970–1972 oli NSV Liidu sõjaväeteenistuses Viljandis (s/o 77034). 1972–1977 õppis ta Tallinna Pedagoogilises Instituudis.
Emmett Till
Emmett Louis Till (25. juuli 1941 – 28. august 1955) oli mustanahaline USA teismeline, kes tapeti, kuna ta oli väidetavalt valgele naisele külge löönud. 14-aastane Till oli pärit Chicagost, kuid oli külas oma Mississippi osariigis elavatel sugulastel. Seal sattus ta rääkima 21-aastase Carolyn Bryantiga, kes koos abikaasa Roy Bryantiga pidas väikest toidupoodi. Mõni päev hiljem viisid Roy Bryant ja tema poolvend J. W. Milam Tilli tolle vanaonu majast kaasa, peksid poisi läbi, torkasid välja ühe ta silma ja lasid ta seejärel maha. Mehed viskasid Tilli surnukeha Tallahatchie jõkke, enne seda sidusid nad okastraadiga Tilli kaela ümber 32 kilo kaaluva puuvillapuhastist võetud ventilaatori. Tilli laip leiti kolm päeva hiljem jõest.
Olev Annus
Elulugu
1977–1978 töötas tehases Kommunaar.
Emmett Till
Surnukeha saadeti tagasi Chicagosse. Tilli ema, Mamie Till Bradley, kes oli poissi enamjaolt üksinda kasvatanud, korraldas avaliku matusetalituse ja lasi kirstukaane lahti jätta, et inimesed näeksid kui julmalt Till oli tapetud. Tilli kirstu tulid vaatama kümned tuhanded inimesed. Mustanahalise lugejaskonnaga ajalehed ja ajakirjad avaldasid fotosid Tilli tursunud ja piinamisjälgedega kehast. Juhtum tõi kaasa elava arutelu Mississippis elavate mustanahaliste inimeste kodanikuõiguste üle. Paljud USA ajakirjandusväljaanded olid osariigi suhtes kriitilised. Algul mõistsid ka kohalikud ajalehed ja seadusekaitsjad Tilli vastu toime pandud vägivalla hukka ja nõudsid õiglust, kuid võtsid peagi sisse kaitsepositsiooni ja hakkasid mississippilasi üleriigilise kriitika ees õigustama. Lõpuks asuti tapjaid toetama.
1955. aasta septembris mõisteti Bryant ja Milam õigeks. Et samas kuriteos ei saa inimest kaks korda kohtulikult süüdistada, tunnistasid Bryant ja Milam hiljem ajakirjale Look antud intervjuus, et nad ikkagi tapsid Tilli. Tilli mõrva peetakse üheks afroameeriklaste kodanikuõiguste eest võidelnud liikumise oluliseks sütikuks.
Võrdtempereeritud häälestus
Võrdtempereeritud häälestus ehk võrdne temperatsioon (inglise keeles equal-step tuning, equal tuning, equal temperament; saksa keeles gleichstufige Stimmung, gleichstufig temperierte Stimmung, gleichtemperierte/gleichschwebende Stimmung, gleichschwebende Temperatur) on muusikas temperatsioon, milles mistahes intervall, näiteks oktav, on jagatud võrdseteks osadeks ning mistahes kõrvuti asetsevate helide helisageduste suhe on võrdne.
Emmett Till
Osaliselt oli Bryanti ja Milami õigeksmõistmise taga see, et laiba välimuse moonutatuse tõttu oli raske selle isikut tuvastada. 2004. aastal taasavas USA justiitsministeerium juhtumi uurimise. Tilli laip kaevati maast välja, viidi läbi lahkamine ja tema isik tuvastati. Keha maeti maha uues kirstus, vana kirst annetati Smithsonian Institutionile.
Mississippi
1950. aastatel oli Mississippi USA vaeseim osariik ja Mississippi delta piirkonnas asunud maakonnad omakorda Mississippi vaeseimad kohad. Tilli ema sünnikohas Tallahatchie maakonnas oli 1949. aastal leibkonna keskmine aastasissetulek 690 dollarit (2013. aasta mõistes 6755 dollarit) ja mustanahaliste leibkonna sissetulek 462 dollarit aastas (2013. aasta mõistes 4523 dollarit). Mustanahaliste inimeste majanduslikud võimalused olid nullilähedased. Enamik mustanahalisi elas valgetele kuuluvatel maadel. Mustanahalistel ei olnud lubatud hääletada, nad ei saanud poliitikas osaleda ja neil oli väga vähe seaduslikke õigusi.
Alates 1882. aastast, mil lintšimiste üle hakati arvestust pidama, oli 20. sajandi keskpaigaks Mississippi osariigis kohtusüsteemiväliselt tapetud üle 500 mustanahalise inimese. Enamik lintšimisi jäi vahemikku 1876–1930, kuid mustanahaliste tapmisi toimus ka 1950. aastatel. Lõunaosariikide valged soovisid vältida segarassilisi paare ja säilitada valge rassi ülemvõimu. Valged mehed võisid küll ära kasutada mustanahalisi naisi, kuid kaitsesid kiivalt valgeid naisi mustanahaliste meeste eest. Väikseimgi vihje seksuaalset laadi kokkupuutest mustanahalise mehe ja valge naise vahel tõi kaasa meespoole ränga karistamise. Rassisuhted olid pingelised, kuna 1954. aastal oli ülemkohus võtnud vastu otsuse lõpetada üldhariduskoolides rassipõhine segregatsioon. Paljude segregatsiooni toetajate hinnangul avati sellega tee rassidevaheliste abieludeni. Nädal enne Tilli Mississippisse saabumist lasti Brookhaveni kohtumaja ees maha mustanahaline Lamar Smith, kuna ta tegeles poliitilise organiseerimisega. Vahistati kolm kahtlusalust, kuid neil lasti peagi minna.
Tilli lapsepõlv
Tilli ema Mamie Carthan, hiljem Mamie Till, Mamie Bradley ja Mamie Till-Mobley (1921–2003), sündis Mississippi ja Yazoo jõe delta piirkonnas. Kui Carthan oli 2-aastane, kolis ta perekond Illinoisi osariigis asuvasse Argo linna, kuna seal olid paremad võimalused tööd leida ja raha teenida.
Till sündis Chicagos. Mamie kasvatas Tilli suuresti oma ema abiga. Mamie ja ta mees Louis Till (1922–1945) läksid 1942. aastal lahku, kuna Mamie avastas, et Louis pettis teda teiste naistega. Hiljem oli Tilli vanemate vahel vägivallaintsident, mille käigus Louis kägistas Mamiet ja Mamie viskas Louist keeva veega. Louis rikkus kohtu korraldust Mamiest eemale hoida ja kohtunik käskis tal 1943. aastal valida vanglasse või sõjaväkke mineku vahel. Louis valis sõtta mineku ja suri 1945. aastal Itaalias.
Kuue aasta vanuselt põdes Emmett Till lastehalvatust, mistõttu ta jäi kokutama. 1951. aastal abiellus Mamie uuesti, kuid lahutas 1952. aastal.
Võrdtempereeritud häälestus
Lääne klassikalises muusikas on alates 18. sajandist levinuim võrdtempereeritud 12-helisüsteem, mille puhul oktav on jagatatud kaheteistkümneks võrdseks osaks.
Mikrotonaalses muusikas tuntakse ka muid võrdtempereeritud häälestuses helisüsteeme, mille puhul oktav jagatakse mõneks muuks arvuks võrdseteks osadeks (näiteks võrdtempereeritud 22-helisüsteem).
Oktavi jagamise asemel võib võrdselt jagada ka muid intervalle. Näiteks Bohlen-Pierce'i skaala võrdtempereeritud versiooni puhul jagatakse tritaav (oktav pluss puhas kvint helisageduste suhtega 3:1) kolmeteistkümneks võrdseks osaks.
Võrdtempereeritud häälestuses helisüsteemide puhul, milles võrdselt on jagatud oktav, kasutatakse lühendit "vjo" ("võrdselt jagatud oktav", inglise keeles "edo", equal division of the octave).
Võrdtempereeritud häälestus on tihti kasutusel kui teoreetiline kontseptsioon, sest praktikas muusikainstrumendid, millel puuduvad mehaanilised piirangud, nagu näiteks keelpillid, puhkpillid või ka lauljad, on võimelised jooksvalt reguleerima mistahes heli helikõrgust ning mängima ka helisid, mille suhted on pigem lähedased puhtale häälestusele.
Olev Annus
Elulugu
1984. aastal asus elama Soome, 1989. aastal sai temast Soome kodanik. Töötas mõnda aega Soomes Riihimäe spordikoolis õpetajana.
Sportlasena
1967. aastal hakkas tegelema kulturismiga. Aastatel 1973–1995 oli Olev Annus tippkulturist.
Elulooraamat
2020. aastal ilmus Soomes tema elulooraamat ”Tallinnan terminaattori: Olev Annuksen tarina” (soome keeles, autor Sami Lotila, kirjastus Bazar).
Terzolas
Terzolas (saksa: Knappendorf, Terzels või Tertzeleis, ladiini: Tergiolàs) on vald (comune) Trento provintsis Põhja-Itaalias, paiknedes umbes 35 km Trentost loodes. 2004. aasta 31. detsembri seisuga elas seal 578 inimest ja valla pindala on 5,4 km².
Terzolas külgneb järgmiste valdadega: Malé, Caldes ja Cles.
9M133 Kornet
pisi|9M133 [[rakett ja raketiheitja 9M135]] Kornet (vene keeles: "Корнет") on Vene juhitav tankitõrjerakett (ATGM). See disainiti põhilahingutankide tõrjumiseks, kuid kõrge hinna tõttu ei asendatud sellega kõiki varasemaid süsteeme. (9K111 Fagot, 9K113 Konkurs)
Limasamblik
Limasamblik (Collema) on kottseente perekond.
1962. aasta NSV Liidu meistrivõistlused akrobaatikas
1962. aasta NSV Liidu meistrivõistlused akrobaatikas  toimusid 28.-29. novembril Moskvas.
Tulemused
Võistkondlikult oli edukaim Burevestnik 988,515 punktiga, järgnesid Tööjõureservid 969,925 ja Trud 969,705-ga.
Manuel Valls
Manuel Carlos Valls Galfetti (sündinud 13. augustil 1962 Barcelonas) on Prantsusmaa poliitik, kes oli 31. märtsist 2014 kuni 6. detsembrini 2016 Prantsusmaa peaminister.
Ta kuulub Sotsialistlikku Parteisse.
Manuel Valls on alates 2002. aastast Rahvuskogu liige. Aastatel 2001–2012 oli ta Évry linnapea ja seejärel kuni peaministriks saamiseni siseminister.
5. detsembril 2016 teatas Valls, et soovib saada 2017. aasta presidendivalimistel Sotsialistliku Partei presidendikandidaadiks ja astub sellega seoses peaministri ametist tagasi. Järgmisel päeval sai peaministriks senine siseminister Bernard Cazeneuve.
Ta on katalaani päritolu.
Boris Roolaid
pisi|Boris Roolaid Boris Roolaid (aastani 1935 Boris Rosenberg; 3. veebruar 1917 Tallinn – 1942 Kotlase rajoon, Arhangelski oblast) oli Eesti ujuja (selili krool), osales koos vend Egoniga 1936. aasta suveolümpiamängudel Berliinis.
Soojusenergia
Soojusenergia on soojus, mida kasutatakse energeetilistel eesmärkidel. Soojusenergiat on võimalik muundada elektrienergiaks, seda tehakse näiteks soojuselektrijaamas. Soojusenergiat võib kasutada ka otse, näiteks ruumide kütmiseks.
Kümnendsüsteem
Kümnendsüsteem ehk detsimaalsüsteem on positsiooniline arvusüsteem, mille alus on kümme. Arvu esitust kümnendsüsteemis nimetatakse kümnendarvuks ehk detsimaalarvuks.
ESIM
eSIM, ka eUICC (inglise embedded universal integrated circuit card) on SIM-kaardile rakendatud tarkvaraprofiil. eUICC on puhtalt tarkvara ja viitab ainult SIM-kaardi operatsioonisüsteemile. Seda saab kasutada nii sisseehitatud SIM-kaartidel kui ka tavalistel eemaldatavatel SIM-kaartidel. Manustatud SIM-kaardi kasutamine ei taga veel eUICC olemasolu ja vastupidi. eUICC suudab luua ühenduse GSM / 2G, 3G, 4G ja 5G-ga ning selle peamine eelis on sellele saab paigaldada erinevaid operaatoriprofiile. ESIM-i juhtimisplatvormi kasutatakse seadmete kandeprofiilide haldamiseks üle õhu (OTA ), ilma et seadme SIM-riistvara füüsiliselt muutuks. === ESIM võib olla kõigis tänapäevastes vormitegurites, nagu 2FF, 3FF, 4FF ja ka MFF2. eSIM-i peetakse SIM-tehnoloogia tulevikuks ja see on juba kasutusel uuemates tarbijate nutiseadmetes ning koos eSIM lahendusega ka nutistu (IoT) ja masinate vahelises suthlemisseadmetes (M2M). Säilitades samad vormitegurid, järgib eSIM-lahendus uut standardit, mis muudab mobiilsideoperaatorite vahel vahetamise tänu Over The Airi (OTA) pakkumisele palju lihtsamaks.
Schenectady-Albany kogudus
Schenectady-Albany kogudus on Eesti Evangeeliumi Luteriusu Kiriku kogudus, mis tegutseb New Yorgi osariigis Schenectadys ja Albanys. Enne 16. märtsi 2016 oli kogudus New Yorgi Pauluse Koguduse üks kahest pihtkonnast (New Yorgi Pauluse Koguduse Schenectady-Albany pihtkond).
ESIM
Manus SIM (MFF2) on sageli ühendanud eUICC tarkvaraga. Kuid praeguse UICC standardi raames on võimalus seadmete OTA-d uuendada. eUICC on olnud kasutuses juba paar aastat, ehkki seda on tegelikult kasutatud ainult seadmetes, kus operaator pole kasutaja jaoks asjakohane - nagu ühendatud autod, nutikodu seadmed jne. Seetõttu on eUICC standardid kirjutatud viis, mis loob eSIM-i juhtimisplatvormi lukustuse, piirates teie seadme paindlikkust tulevikus. Õnneks võivad sisseehitatud SIM-kaartidel olla nii eUICC tarkvara kui ka paindlikum UICC tarkvara.
Schenectady-Albany kogudus
Kogudus kuulus enne 2013. aastast USA Chicago praostkonda ja seejärel USA praostkonda.
ESIM
eSIM kaardil ei ole algselt operaatori profiili ja sellega ei ole võimalik ühenduse loomine. Operaatori profiil tuleb kaardile laadida ja aktiveerida, mille järel on võimalik sarnaselt SIM-kaardile operaatoril tuvastada abonenti ja selle kaudu osutada teenuseid.
Schenectady-Albany kogudus
Koguduse õpetaja on diakon William Ilves. Koguduse esinaine on Eve Rebassoo.
ESIM
Operaatori profiili laadimine toimub kaughalduse teel. eSIM kaardile võib mahtuda mitu erineva operaatori SIM-profiili - iga profiil sisaldab operaatori ja abonendi andmeid, mis muidu oleks salvestatud traditsioonilisele SIM-kaardile.
Schenectady-Albany kogudus
Kogudusele andis armulauariistad piiskop Thomas Vaga. Need riistad kuulusid tegevuse lõpetanud Buffalo Pauluse kogudusele.
ESIM
Operaatori profiil sisaldab tellimusega seotud operaatori andmeid, sealhulgas operaatori mandaate ja potentsiaalselt operaatori või kolmanda osapoole SIM põhiseid rakendusi. eSIM lahenduse turvalist elementi nimetatakse eUICC. Ehkki eUICC on seadme lahutamatu osa, jääb profiil operaatori omandiks, kuna see sisaldab operaatori omandis olevaid üksusi (IMSI, ICCID, turvaalgoritmid jne) ja seda tarnitakse litsentsi alusel.
SIM-kaardi kaughaldustoiming - operaatori profiili paigaldamine
Lõppkasutaja sõlmib lepingu oma valitud mobiilsidevõrgu operaatoriga ja saab SIM-kaardi juhised selle kohta, kuidas ühendada oma seade operaatori SIM-kaardi kaughaldussüsteemiga. Levinud lahendusena kasutatakse QR-koodi (Quick Response) skaneerimist. QR-kood sisaldab SIM-i kaughaldussüsteemi aadressi (SM-DP + server GSMA spetsifikatsioonide piires), mis võimaldab seadmel selle süsteemiga ühenduse luua ja turvaliselt SIM-profiili alla laadida. Kui profiil on paigaldatud ja aktiveeritud, saab seade ühenduse luua operaatori võrguga. QR-koodide kasutamine on üks viis, kuidas eSIM-lahendust saab seadmes konfigureerida, alternatiivide hulka kuuluvad veel eelkonfigureeritud seadmed, Subscription Manager - Discovery Serveri kasutamine ja kaasnevad seadmed.
SIM-kaardi kaughaldustoiming - operaatori profiili valik
Kui lõppkasutaja soovib operaatorit vahetada, võib ta sõlmida uue operaatoriga lepingu ja saada omakorda selle operaatori käest QR-koodi või muu juhised profiili laadimiseks ja seadistamiseks.
Uue profiili allalaadimiseks saab seade QR-koodi skannerida. Nüüd on võimalik  lõppkasutaja kahe profiili vahel vahetada, et ühendada oma seade selle operaatori võrguga, milles lõppkasutaja soovib oma seadet kasutada .pisi|Manus SIM kaart - M2M-i tarnija Eseye sisseehitatud SIM-kaart koos adapteriplaadiga hindamiseks Mini-SIM-pistikupessa.jpg|220x220px
Manus SIM
Manus SIM (inglise embedded SIM ) on SIM-kaart, mis on joodetud seadme tootmisprotsessis otse trükkplaadile. Manustatud SIM kaardil on samasugune elektriline ühendus kui eemaldatavatel SIM-kaartidel: mini-SIM(2FF), micro-SIM(3FF) ja nano-SIM(4FF). Manus SIM-kaardi kujutegurid on: MFF1, MFF2,MFF3,MFF4. Tavaliselt manus SIM-kaardi kujutegur on määratud kujuteguriga MFF2, mille mõõdud on 6mm x 5mm x 0,9mm , võrdluseks väikseima eemaldatava nano-SIM-i mõõdud on 12,3mm x 8,8mm x 0,67mm. Manus SIM-il võib olla kas UICC või eUICC tarkvaraprofiil.
Manus SIM-vormingu ja eSIM-i kasutamise eelised MFF2 kasutamisel tavapäraste SIM-i kujutegurite (2FF, 3FF, 4FF) asemel on mitu peamist eelist. Lisaks esteetikale ja seadme lisaruumi vabastamisele on pikema kestvusega funktsionaalsus.
Ajast aega
"Ajast aega" on kirjastuse Eesti Raamat raamatusari, milles on alates 1975. aastast ilmunud paljude autorite romaane.
ESIM
Manus SIM
Lisaks sellele, et manustatud SIM-kaardid on paremini kaitstud (kuna see on seadmega joodetud, nii et ühenduse viigud jäävad paremini oma kohale), on nende eluiga pikem kui traditsiooniliste SIM-ide puhul. MFF2 eSIM võib kesta kuni 17 aastat, samas kui traditsiooniline SIM-kaart võib vastu pidada rohkem kui 10 aastat. Enamiku IoT-rakenduste jaoks tähendab see, et SIM-kaart kestab tõenäoliselt kauem kui teie seade.
SIM-logistika lihtsustamine EUICC / eSIMi idee on lahendada mõned suuremad logistilised takistused, mida tootjad ja lõppkasutajad peavad tavapärase SIM-kaardiga tegema et asendada SIM kaarti ja vahetada operaatorit, eriti kui kombineerida MFF2 eUICC-ga. Operaatorite vahel vahetamine ilma SIM-kaarte vahetamata traditsiooniliste UICC-de korral sobib teie SIM-kaart ainult konkreetse mobiilsideoperaatori ja nende partnervõrkudega. Kui soovite operaatorit vahetada, peate vahetama SIM-kaarti. EUICC üks suurimaid eeliseid on võimalus pakkuda uut MNO-profiili üle õhu (OTA), mis võimaldab luua ühenduse uute mobiilsidevõrkudega.
eSIM tavatarbijale
eSIM on GSMA poolt välja töötatud globaalne spetsifikatsioon, mis võimaldab mobiilseadme SIM-kaardi kaughaldust. eSIM võimaldab ühte seadmesse korraga salvestada mitu operaatoriprofiili ja vahetada nende vahel kaugühenduse kaudu. Korraga on võimalik ühes seadmes kasutada ainult ühte profiili. Võimalik on enda valitud operaatori SIM-rakendus alla laadida oma seadmetesse kaughalduse teel. eSIM-i valmidusega seadmeid nagu tahvelarvutid, nutikellad, spordirihmad, kaasaskantavad tervisesüsteemid ja mitmed muud seadmed on võimalik ühendada mobiilsidevõrku. eSIM-i kasvatab asjade internetti, võimaldades tootjatel ehitada selle üldise sisseehitatud SIM-arhitektuuri põhjal uue tootevaliku ülemaailmseks kasutamiseks. Tarbijahüved hõlmavad lihtsamat seadme seadistamist ilma SIM-kaardi sisestamise või asendamiseta, seadmed mis saavad töötada nutitelefonist sõltumatult. mobiilseadmetega ühendatud seadmeid.
Tarbijale suunatud lähenemine põhineb uute profiilide „tõmbamisel“ (st käsitsi allalaadimisel, kui kasutaja seda vajab), võrreldes „tõukamisega“ (st laadimisega) eemalt sunnitud toiminguna, kui operaator seda vajab). See arhitektuur on mõistlik selliste seadmete jaoks nagu nutitelefonid või tahvelarvutid, aga ka kantavatele seadmetele nagu kellad või väikestele kinnitatud seadmetele, näiteks lemmikloomade jälgijatele. Arhitektuur on aga tegelikult piisavalt võimas, et toetada mis tahes IoT juurutamist, olenemata sellest, kas kasutusjuht on suunatud tarbijaseadmetele või mitte. On olemas tarkvara, mida nimetatakse LPA (Local Profiles Assistant), mis teeb tõmbamise. Iga rakendus saab sellega hõlpsasti suhelda, et käivitada tõmme - seega pole tarbijal enam vaja tegutseda.
eSIM nutistule
eSIM lahendus nutistule (inglise lühend IoT) ja masinatele (inglise lühend M2M) - see on mõeldud asjade interneti seadmetele ja seamete omavaheliste seadmete suhltemiseks kanalite jaoks „äri-ettevõtjalt tarbijale”. See lahendus teenib äriklientidele ärivajadusi, eriti asjade Interneti (IoT) turul.
Masinalt-Masinale - (inglise ehk Machine-to-Machine, lühend M2M) rakendustes  ja  asjade Internetis, st ühendatud seadmeteks, mis võimaldavad kaugjuhtimist või jälgimist. ESIM-i M2M-profiilide arhitektuuri puhul on peamine erinevus tarbijaprofiilide ees see, et uue SIM-profiili laadimine on kujunduslik tõukefunktsioon, mitte tõmme. Selles mudelis kontrollitakse kogu profiilihaldust eemalt, eUICC-sse “lükatud” profiilide lisamise, eemaldamise või muutmise korraldustega. Vaatamata nimedele saab IoT-rakenduste jaoks kasutada mõlemat tüüpi eSIM-e.
Lüneburgi Piirkondlik Ühendus
thumb|Paiknemine
Lüneburgi Piirkondlik Ühendus (saksa: Lüneburgische Landschaftsverband) on registreeritud ühendus Saksamaa Alam-Saksi liidumaal ja on üks arvukatest piirkondlikest ühendustest liidumaal.
Ajalugu
Ühendus loodi 1990. aastal "Piirkondliku Kultuuri Toetaamine Endises Lüneburgi Vürstkonnas" (Regionale Kulturförderung im ehemaligen Fürstentum Lüneburg) nime all, kuid nimetati 1997. aastal ümber. Selle tegevussfäär katab ajaloolise Lüneburgi vürstkonna piirkonna ja seega peamiselt Lüneburgi nõmm, kuid ka Wendland ja Amt Neuhaus. Lüneburgi Piirkondliku Ühenduse liikmed on Harburgi, Lüneburgi, Uelzeni, Soltau-Fallingbosteli, Celle, Gifhorni ja Lüchow-Dannenbergi kreisid (Landkreis), linnad Lüneburg, Celle ja Wolfsburg, samuti endise Lüneburgi vürstkonna ajaloolised valdused.
Roll
Lüneburgi Piirkondliku Ühenduse esmane roll, nagu ka teistel piirkondadel ja piirkondlikel ühendustel Alam-Saksimaal, on kultuurilis-poliitiliste ülesannete täitmine. Sel on registreeritud heategevusorganisatsiooni (eingetragener Verein) õiguslik seisund ja see hoolitseb kesksete, omavalitsuslike ülesannete täitmise eest kohalike võimude nimel ja kohalike ülesannete täitmise eest Alam-Saksi liidumaa nimel, kultuuri, teaduse ja hariduse valdkondades. Selle tegevust rahastatakse ühelt poolt Alam-Saksi liidumaa toetustega ja teiselt poolt selle liikmesorganisatsioonide toetuste ja piirkondliku tuletõrjebüroo toetustega, millest endise Lüneburgi vürstkonna valdused, piirkondliku ühenduse liikmed, moodustavad osa.
Tõrva Linnaraamatukogu
Tõrva linnaraamatukogu on Tõrva linna rahvaraamatukogu. Raamatukogu aadress on Männiku 5, 68605 Tõrva.
Ajalugu
14. detsembril 1909 andis Helme-Tõrva Hariduse Seltsi esimees A. Krimm seltsi koosistumisel liikmetele teada, et raamatukogu avatakse Tõrvas pühapäeval, 20. detsembril ning raamatute väljaandmine hakkab toimuma pühapäeviti kella 2–3 ja kolmapäeviti kella 1–2. Avamisaastal sisaldas raamatukogu 454 raamatut 517,24 rubla väärtuses.
1913. aastal oli Tõrva Haridusseltsi raamatukogu üks vähestest Valgamaa 55 haridus- ja karskusseltsi raamatukogust, mis töötas enam-vähem kindla korralduse järgi. Raamatukogu tegevus soikus esimeses maailmasõja ja sellele järgnenud Vabadussõja aastatel.
Raamatukogu avas uuesti oma uksed 1920. aasta teisel poolel. Seltsi juhatajaks sai kooliõpetaja Jüri Hansson. Seltsi raamatukoguhoidjaks-laenutajaks oli aastatel 1920–1923 Artur Freiwald (pärast eestistamist Priimets). 1923. aastal oli raamatukogul 200 alalist lugejat. See oli suurim Valgamaa raamatukogu, sisaldades 2151 eksemplari teoseid. 1924. aastal andis alevivalitsus raamatukogule 6000 marka toetust, tingimusega, et alevi elanikkonnale antaks raamatukogu tarvitamisel samasugused õigused, mis olid seltsi liikmetel.
1927. aastal sai Tõrva linnaõigused. Otsustati hakata raamatukogu rahaliselt toetama ja seega asus ta täitma linnaraamatukogu ülesandeid. Raamatukoguhoidjaks sai Paat.
1940. aastal töötas raamatukogu linnavalitsuse hoones ja täienes 100 raamatu võrra. 1941. aasta teisest poolest 1943. aasta septembrini töötas raamatukogus Aino Jakobson (Eerma). 1944. aastal sai linnavalitsuse üks hoone tiib pommitabamuse ja raamatukogu suleti mõneks ajaks.
1947. aastal oli raamatukogu asukohaks oli nüüdne Veski t 1 natsionaliseeritud majas 33 m2 üldpinnaga. Registreeritud lugejate arv oli 290. Raamatuid oli arvel 1571, aasta jooksul saadi juurde 197 raamatut.
1950. aasta septembris kolis raamatukogu uude asupaika Veski t 3. 1950. aasta oktoobris Tõrva Rajooni Raamatukoguks saamine tingis töömahu suurenemise, kuna tuli hakata metoodiliselt juhendama ka külaraamatukogusid. 1953. aastal muutis raamatukogu taas oma asukohta – koliti Tartu t 16. Tõrva Rajooni Raamatukogu juures oli ka lasteosakond, kuid 8. oktoobril 1953. aastal moodustai Tõrva linnas eraldi lasteraamatukogu. Sellest ajast on Tõrvas kaks raamatukogu.
1990. aastal kolis raamatukogu Tartu t 35 asuvasse majja. Ruumid Tartu tänava majas olid kitsad. 1993. aastal sai raamatukogu uued ruumid Männiku t 5 majja (kus ollakse tänini).
1998. aastal võeti kasutusele programm Kirjasto 3000. 21. detsembril 2001 sai Tõrva Linnaraamatukogu esimeseks kohaks piirkonnas, kus avati avalik internetipunkt (AIP).
2003. aastal raamatukogu renoveeriti.
2007. aastal läks raamatukogu üle täielikule elektroonilisele laenutusele.
Statistika
Statistika 2014. aasta seisuga
Kogud: 22 907
Kasutajad: 688
Külastused: 11 270
Laenutused: 18 701
Wümme
thumb|Wümme madalad jõeäärsed karjamaad Bremeni lähedal. Talviti on need sageli üle ujutatud
Luvo Manyonga
Luvo Manyonga (sündinud 8. jaanuaril 1991 Mbekwenis) on Lõuna-Aafrika Vabariigi kaugushüppaja, maailmameister.
Manyonga tuli 2010. aasta juunioride maailmameistrivõistlustel kaugushüppes võitjaks tulemusega 7.99. 2011. aasta Aafrika mängudel võitis ta Ignisious Gaisahi ees kulla. Samal aastal toimunud maailmameistrivõistlustel Daegus oli ta tulemusega 8.21 viies.
2012. aasta märtsis andis Manyonga positiivse dopinguproovi ning tunnistas metamfetamiini tarvitamist mittesportlikel põhjustel. Talle määrati pehmendavate asjaolude alusel lühendatud, 18-kuuline võistluskeeld ning ta läbis võõrutusravi.
Manyonga oli probleemide tõttu sunnitud mitu hooaega vahele jätma ning naasis võistlustele alles 2016. aastal. Aafrika meistrivõistlustel oli ta Ruswahl Samaai järel teine ning tuli suveolümpiamängudel Rio de Janeiros Jeff Hendersoni järel hõbedale.
2017. aasta maailmameistrivõistlustel Londonis hüppas Manyonga 8.48 ning tuli maailmameistriks.
2018. aasta sisemaailmameistrivõistlustel Birminghamis ja Aafrika meistrivõistlustel Asabas võitis Mangonga hõbemedali. Rahvaste Ühenduse mängudel tuli ta meistriks võistluste rekordiga 8.41
Isiklikud rekordid
Allikas: World Athletics
Lindude vägivald
=Lindude omavaheline käitumise erinevad aspektid= "Teadus organismide, nende populatsioonide ning koosluste ja keskkonnatigimuste vastastikuseist suhteist" on ökoloogia. "Peaaegu kõikide ressursside pärast võideldakse ja võisteldakse ehk siis konkureeritakse". Ühe piirkonna linnud võistlevad oma liigikaaslaste ning teiste loomariigi esindajatega paremate tingimuste üle. Võistlus võib olla vägivaldne. Peamised põhjused konkurentsile on territoriaalsed konkurents, paaritusmisalane konkurents ja kiskjate lähenemine territooriumile. Enim vaenulikema lindude hulgas on rohkem väikseid linde ja rohkem leiab vägivaldset käitumist aset liigikaaslaste vahel. Konkureeriva antagonistliku kooseksisteerimise kõrval esineb ka kasulikke ja neutraalseid mutualismi, teineteist toetavat käitumist, kommensialismi , protokooperatsiooni. pisi|Fantaasiafilm lindude vägivallast inimeste suhtes / Universal Pictures "The Birds" 1963, rezissöör Hitchcock, A.
Mait Agu
pisi|Mait Agu 1998. aastal pisi|Mait Agu 1990. aastal õpetamas missidele kõndimist Mait Agu (1. oktoober 1951 – 1. september 1998) oli eesti koreograaf, mitme laste- ja noorte tantsupeo üldjuht.
Lõpetas 1969. aastal Tallinna 1. Keskkooli. Aastatel 1969–1970 õppis ta Tartu Riiklikus Ülikoolis eesti filoloogiat ja 1970–1972 Tallinna Riikliku Konservatooriumi lavakunstikateedris (VI lennus). Aastal 1976 lõpetas ta Leningradi Riikliku Kultuuriinstituudi koreograafia erialal.
Töötas 1976. aastast Tallinna Pedagoogilise Instituudi õppejõuna. 1992. aastast oli ta seal koreograafia õppetooli juhataja (1990 dotsent, 1994 professor). 1978. aastast (vaheaegadega) oli ühtlasi Tallinna Riikliku Konservatooriumi lavakunstikateedri lavalise liikumise ja tantsu õppejõud.
Ta lavastas ja seadis tantse Eesti teatrites, sh Estonias, ja Eesti Televisioonis, kabareeprogrammides, Tallinnfilmis. Esines ka ise tantsijana Viru varietees ja välisriikides. Oli üliõpilaste laulu- ja tantsupeo Gaudeamus, noorte tantsupidude (1982, 1987, 1997) ja 1994. aasta üldtantsupeo üldjuht-pealavastaja. Ta oli ka 1992. aasta ESTO (New Yorgis) lavastaja. Juhtis harrastustantsurühmi Peiar, Kullaketrajad ja Soveldaja ning lõi neile ka tantse.
Ta jõudis pealavastajana valmis teha suurema osa 1999. aasta üldtantsupeost, mille lavastamise võtsid enda kanda Mait Agu õpilased ja kaasteelised.
Aastatel 1996–1998 oli Eesti Tantsupedagoogide Liidu esimees.
Milvi Torim
Milvi Torim (28. mai 1944 Tallinn – 15. juuni 2015) oli eesti graafik.
Mait Agu
Mälestuse säilitamine
1999. aastast antakse Tallinna Ülikooli koreograafia osakonna või õppekava initsiatiivil välja Mait Agu stipendiumi.
Milvi Torim
Ta lõpetas 1963. aastal Tallinna 2. Keskkooli ja hakkas 1968. aastal õppima ERKI-s, mille lõpetas 1974. aastal graafika erialal.
Mait Agu
Isiklikku
Koreograaf Märt Agu on tema poeg.
Mait Agu hukkus 46-aastaselt autoõnnetuses, sõites Tallinnas Laagna teel ehk Lasnamäe kanalis autoga vastu kanali betoontarindit.
Milvi Torim
Milvi Torim töötas aastail 1964–1966 kummitoodete vabrikus Tegur töölisena, 1966–1968 kombinaadis Bit insenerina ja 1974–1986 kirjastuses Eesti Raamat kunstilise toimetajana; alates 1986. aastast tegutses vabakunstnikuna. Ta astus 1978. aastal Eesti Ajakirjanike Liitu ja 1987. aastal Eesti Kunstnike Liitu.
Milvi Torimi illustratsioonid paistavad silma vaba kompositsiooni, värvikuse ja natuuriläheduse poolest. Ta on loonud ka serigraafiat ja akvarelle ning ekspressiivsete loodusmotiividega väikegraafikat.
Ta on illustreerinud ja kujundanud ilukirjandust:
Ervin
Ervin on mehenimi.
2018. aasta 1. jaanuari seisuga oli Eestis eesnimi Ervin 556 mehel. Ervin oli populaarsuselt 255. mehenimi. Ervin oli keskmiselt 44 aasta vanune (mediaanvanus oli 50). Kõige populaarsem oli eesnimi Ervin vanuserühmas 55–59, kus neid oli 10 000 elaniku kohta 8,05.
Ader (perekonnanimi)
Ader on perekonnanimi.
Eestis oli 2017. aasta 1. jaanuari seisuga on perekonnanimi Ader 142 mehel ja 189 naisel. Perekonnanimede levikult oli Ader meeste puhul 499. ja naiste puhul 379. kohal. Nimi on levinuim Saare maakonnas, kus neid on 10 000 elaniku kohta 11,45.
Küpsetuspulber
pisi|Küpsetuspulber Küpsetuspulber on kergitusaine (juuretis), mis koosneb naatriumvesinikkarbonaadist (söögisooda) ja nõrgast happest, mida on vaja taina/küpsetise kerkimiseks. Küpsetuspulber on valge pulber, mis reageerib veega, mille tagajärjel vabaneb süsihappegaas, mis paneb taina kerkima.
Tardsamblik
Tardsamblik (Leptogium) on kottseente perekond.
Raikküla lade
pisi|Heinlaiu aluspõhi koosneb Raikküla lademe lubjakivist. Raikküla lade on siluri ladestu Llandovery ladestiku kronostratigraafiline üksus (lade). Raikküla lademe all lamab Juuru lade ja temal lasub Adavere lade.
Ladet hakkas esimesena eristama Friedrich Schmidt aastal 1881. Lademe stratotüübiks on Raikküla H-138 puurauk, täiendavaks stratotüübiks aga Kuressaare (Kingissepa) G1 puurauk. Raikküla järgi on lade ka nime saanud. Üleilmses standardis vastab sellele Aeroni lade, alumises osas ka Rhuddani lade.
Lademe vanus on 436,7...441 miljonit aastat. Litostratigraafiliselt vastavad sellele Pusku kihid, Nurmekunna kihistu, milles on eristatud Imavere, Järva-Jaani, Jõgeva, Mõhküla ja Vändra kihid; Saarde kihistu, milles on eristatud Ikla, Kolka, Lemme, Staicele, Heinaste ja Slītere kihistikud; Remte kihistu, Raikküla kihistu, Hilliste kihistu ja Dobele kihistu.
Leedu keskosas moodustab selle ja Juuru lademe vahelise üksuse Apaščia kihistu. Ka ühendatakse Juuru ja Raikküla lademed Leedus ühiseks Juuru-Raikküla lademeks.
Lademe paksus Eestis varieerub, näiteks on see 30–70 m Kesk-Eestis, aga 177 m Ikla puuraugus.
Harjumaa metskond
Harjumaa metskond on Riigimetsa Majandamise Keskuse metskond Harju maakonnas.
Metskonna pindala on 94 460 ha, millest metsamaa moodustab 77%. Metsatüüpidest on levinumad palumetsad, samblasoometsad, nõmmemetsad ja rabastuvad metsad. Puuliikidest on levinuim mänd, järgnevad kask ja kuusk.
Harjumaa metskonda kuulub kuus metsandikku:
Metskonna keskus asub Jõelähtme vallas Jägala külas.
Köhakeskus
Köhakeskus on köhimist juhtiv keskus peaajus. Täpsemalt paikneb see piklikajus.
Köhavastased vahendid mõjutavad köhakeskust.
Ehitus
Köhakeskuse täpne asukoht ja toimimisviis on jäänud mõnevõrra tabamatuks. Johannes Peter Müller täheldas 1838. aastal, et köharefleksi koordineerib piklikaju. Selle uurimine on edenenud aeglaselt, sest katseloomade tavalised anesteetikumid olid morfiin ja opiaadid, mis köhimist tugevalt pidurdavad. Tõenäoliselt on köhakeskusel kattuvusi ka hingamisrütmi generaatori võrgustikuga, mis tähendab, et tegemist ei ole mitte niivõrd konkreetse piirkonnaga kui funktsiooniga ajutüve hingamis- ja refleksivõrgustikes.
Köharefleksi käigus liigub erutus köharetseptoritest neuronitesse solitaartuumas ja sealt hingamisvõrgustike teistesse osadesse. Köhareaktsiooni mustrigeneraator võib olla eel-Bötzingeri kompleks. On teada, et köhareaktsioonis etendavad olulist osa piklikaju kaudaalse õmblustuuma osad nucleus raphe obscurus ja nucleus raphe magnus. Mustrigenereerimisesse ja -regulatsiooni võivad olla kaasatud veel pneumotaksiline keskus, lateraalne tegmentaalne ala ja sügavad väikeaju tuumad. Selle mudeli põhjal on loodud hingamist, neelamist ja köhimist koordineerivate piklikaju süsteemide ühendmudelid.
Lisaks saab köhimist esile kutsuda ja pidurdada tahtlikult, mis viitab peaaju kõrgemate süsteemide juhtivale rollile. Tahtliku, allasurutud ja indutseeritud köhimise funktsionaalne aju piltdiagnostika näitab, et isegi tahtmatu köhimise puhul võib olla kaasatud mitu ajukoore ala. Teisalt paistab, et tahtlik köhimine ei aktiveeri piklikaju süsteeme.
Romeo Kalda
Romeo Kalda (sündinud 15. veebruaril 1974 Märjamaal) on eesti kurjategija.
1996. aasta 27. aprillil kell 0:30 tulistas Romeo Kalda teda korterivargusel kinni pidada üritanud politseinikku Mart Laant, kes suri samal ööl Mustamäe haigla operatsioonilaual. Selle eest mõisteti Kaldale surmanuhtlus, mis hiljem muudeti eluaegseks vanglakaristuseks. Ta on väitnud, et nägi politseiniku tapmist unes ette ja et ta ei soovinud politseinikku tappa. 2022. aastal otsustas Viru maakohus Romeo Kalda ennetähtaegselt vanglast vabastada. Tartu Ringkonnakohus aga tühistas selle otsuse.
Katarina Kalda on tema õde.
Pürofoorsus
Pürofoorsus on aine omadus kokkupuutel õhuga iseenesest süttida (oksüdeeruda).
Vaata ka
Självantändning
Jaani lade
Jaani lade on siluri ladestu Wenlocki ladestiku kronostratigraafiline üksus (lade). Jaani lademe all lamab Adavere lade ja temal lasub Jaagarahu lade.
Ladet hakkas esimesena eristama Artur Luha aastal 1930. Lademe stratotüübiks valis ta Jaani rannas paljanduvad kivimikihid. Hiljem leiti, et see stratotüüp on ebarahuldav ja uueks stratotüübiks on Paramaja pank. Lademele on nime andnud Saaremaa Jaani kirik. Üleilmses standardis vastab sellele ülemises osas Sheinwoodi lade, alumises osas aga Telychi lade.
Lademe varasem nimetus oli Jaani mergel.
Lademe vanus on 427...428,2 miljonit aastat. Litostratigraafiliselt vastavad sellele Jaani kihistu, milles on eristatud Mustjala, Ninase ja Paramaja kihistikud, ning Anelema kihistu. Samuti kuuluvad sellesse Rīga kihistu Tõlla kihid.
Leedu idaosas eristatakse selles Jočionysi kihistut ja Paprieniai kihistut. Leedu lääneosas eristatakse selles Ragainė kihistut, seal ja maa keskosas ühendatakse Jaani ja Jaagarahu lademed Leedus ühiseks Jaani-Jaagarahu lademeks.
Lademe paksus Eestis on 30–70 m.
Lademe avamusalad on saartel Saaremaa ja Muhu põhjaosas ning Eesti mandriosas läänerannikult Vändrani. Nagu siluri lademetele Eestis omane, ei ole selle kivimid devonis esinenud kulutuse tõttu esindatud Ida- ja Kagu-Eestis. Lademe piiride täpsem määratlemine on sageli raskendatud, kuna selle piir Adavere lademega asub tihti ühesuguse mergli massis, piiri Jaagarahu lademega liigestavad aga biohermid.
Lade paljandub näiteks Undva pangal, Ninase pangal ja Jädiveres. .
Lademe kivimkoosseisus on palju merglit ja lubjakivi.
VSS Vintorez
VSS- Vintorez (vene keeles Винто́вка Сна́йперская Специа́льная; vintovka snaiperskaja spetsialnaja) on Nõukogude Liidus loodud ja Venemaa relvastuses olev eriline helisummutiga snaiperpüss (GRAU kood 6P29), padrunile 9×39 mm raske allahelikiiruselise soomustläbistava SP5 kuuliga. Selle arendas kaheksakümnendate lõpus välja TsNIITotšMaš ja seda tootis Tula relvatehas.
Kairi Kirt-Ende
Kairi Kirt-Ende (sündinud 13. juunil 1968 Tallinnas) on eesti arhitekt.
Elulugu
Alghariduse omandas 1975–1980 Tallinna 37. Keskkoolis. Õppis kooli kõrvalt kunstikallakuga huvikoolis, 1979–1983 Tallinna Laste Kunstikoolis. Põhikoolis õppis 1981–1983 Tallinna 49. Keskkoolis. Keskhariduse omandas ta 1983–1986 Tallinna 24. Keskkoolis. Arhitektuurialase kõrghariduse omandas Tallinna Kunstiülikooli arhitektuuriosakonnas aastatel 1986–1991.
1990. aastal oli augustist kuni novembrini praktikal Arhitekt Henning Larsen Tegnestue A/S arhitektuuribüroos Taanis.
1993. aastal töötas arhitektina ettevõttes AS Kavol. 1993–1995 töötas arhitektuuribüroos A & Arhitektid, 1995–1996 Dia Systeem Arhitektuuribüroos ning 1996–2001 arhitektina ettevõttes AS Autokütus. Alates aastast 2000 omab arhitektuuribürood OÜ Sammas arhitektuuribüroo.
Kairi Kirt-Ende tuntumad tööd on Karulaugu spordikeskus aadressiga Karulaugu tee 13, Viimsi; Tere Tennisekeskus aadressiga Sõjakooli 10; Tondiraba tennisekeskus Tondiraba 11; AS Norma tootmishoone – Termika maja aadressiga Laki 14 ja Playtech büroohoone Vanemuine 7, Tartu. Suure osa tema loomingust moodustavad erinevad nii eramute, kortermajade, spordirajatiste, tööstushoonete, kui ka büroo- ja ühiskondlike hoonete projektid.
Kairi Kirt-Ende on Eesti Arhitektide Liidu liige.
Järvamaa metskond
pisi|Riigimets [[Laupa külas]] Järvamaa metskond on Riigimetsa Majandamise Keskuse metskond Järva maakonnas.
Metskonna pindala on 62 005 ha, millest metsamaa moodustab 78%. Metsatüüpidest on levinumad samblasoometsad, laanemetsad ja palumetsad. Puuliikidest on levinuim mänd, järgneb kask.
Järvamaa metskonda kuulub neli metsandikku:
Tartu laht
pisi|Grahami saar on suur põhjapoolne saar [[Kuninganna Elizabethi saared|Kuninganna Elizabethi saarestikus]] Tartu laht (Tartu Inlet) asub Grahami saare läänerannikul Kanadas Briti Columbia provintsis.
Lahe geograafilised koordinaadid on S53°26'57.98", E132°40'12.79".
Ķeiži mõis
Ķeiži mõis (saksa keeles Keysen, läti keeles Ķeižu muiža) oli rüütlimõis Liivimaal Valga kreisis Ēvele kihelkonnas. Nüüdisaegse haldusjaotuse järgi asub Lätis Valmiera piirkonnas Jērcēni vallas Ķeiži külas.
Ajalugu
Mõis moodustas algselt ühise kompleksi Ēvele mõisa, Jaunjērcēni mõisa ja Vecjērcēni mõisaga. Aastal 1660 läksid mõisad (Ķeiži, Jērcēni ja Ēvele mõis) Margaretha von Höwelni valdusse. Kuna nii tema poeg kui ka vanem tütar pärijateta surid, läks valdus teise tütre Maria Polirena Palmstrauchi omandisse. Edasi päris mõisa tema tütar Maria Charlotte von Meck, kes aga mõisa oma õemehele, Jērcēni pärinud Magdalena Eleonora abikaasale Georg Friedrich von Jarmerstedtile müüs.
Aastal 1800 pantisid Catharina Charlotte von Jarmerstedti pärijad selle 62 000 taalri eest Carl August von Transehele. Aastal 1817 ostis Annette von Torklus selle 42 800 hõberubla eest välja.
Aastal 1831 ostis mõisa 30 760 hõberubla eest Nicolaus von Transehe, kes selle aastal 1835 pantis 44 000 hõberubla eest Mathilde Kriegsmannile. See loovutas aastal 1841 pandiõigused sama raha eest Balthasar von Bergile, kes sai hiljem ka mõisa pärisomanikuks. Aastal 1854 müüs ta mõisa 53 000 hõberubla eest Philibert Loudonile, kes selle siis Friedrich von Sängerile pantis. Aastal 1868 ostsid Philiberdi lesk Emma ja tema lapsed mõisa aga välja. Hiljem, aastal 1878, ostis Victor Loudon mõisa 78 568 hõberubla eest teistelt pärijatelt välja.
Mõisa suurus
Bienenstammi andmetel oli mõisa suurus 1816. aastal 12 ja 7/8 adramaad, sellele allus 189 mees- ja 252 naishinge. Aastal 1734 oli mõisa suurus 9 ja 7/8 adramaad, aastal 1757 aga 12 ja 5/8 adramaad. Aastal 1823 oli mõisa suurus 8 ja 7/20 adramaad. Ka aastal 1832 oli mõisal adramaid sama palju, aastal 1881 oli neid aga 3 ja 39/80, lisaks allus mõisale 9 ja 11/80 adramaad mõisadele kuuluvate talude valduses.
Karjamõisad
Mõisa koosseisu kuulus kolm karjamõisa: Daņķieris (Dankes), Jēnis (Jehne) ja Liepsalis (Leepsal).
Gordie Howe
pisi| Gordon Howe (31. märts 1928 Floral, Saskatchewan, Kanada – 10. juuni 2016 Sylvania, Ohio, USA) oli Kanada jäähokimängija. Ta mängis NHL-is aastatel 1946–1980 kokku 26 hooajal ja kuuel hooajal World Hockey Associationis (WHA). Esimesed 25 hooaega mängis ta Detroit Red Wingsis.
Howe sündis Kanada Saskatchewani provintsis Floralis. Tal oli kaheksa õde-venda. Varsti pärast tema sündi kolis pere Saskatooni. Howe hakkas jäähokit mängima üheksa-aastaselt. Tal oli koolis probleeme, näiteks jäi ta kolmandat klassi kordama.
Évreux
Évreux [ev'röö] on linn Prantsusmaal Eure'i departemangus. See on departemangu prefektuur (prefecture) ehk halduskeskus. Linn on kolme kantoni keskuseks.
Linna territoorium asub 58–146 meetri kõrgusel üle merepinna.
pisi|Évreux' plaan ja linna ümbritsevad vallad
Granbury
pisi|Hoodi maakonna kohtumaja Granbury on linn Ameerika Ühendriikides Texase osariigis, Hoodi maakonna halduskeskus.
Granbury asub umbes 55 km Fort Worthist edelas. Linna geograafilised koordinaadid on.
Linnas elas 2010. aastal 7978 inimest.